stanford-oval/wikipedia huggingface dataset:
ฟุตบอลทีมชาติมอนเตเนโกร

ฟุตบอลทีมชาติมอนเตเนโกร (มอนเตเนโกร: Fudbalska reprezentacija Crne Gore, อักษรซีริลลิก: Фудбалска репрезентациjа Црне Горе) เป็นทีมฟุตบอลตัวแทนของประเทศมอนเตเนโกร อยู่ภายใต้การดูแลของสมาคมฟุตบอลมอนเตเนโกร (FSCG) มีสนามเหย้าคือสนามกีฬานครพอดกอรีตซาซึ่งตั้งอยู่ที่กรุงพอดกอรีตซา เมืองหลวงของประเทศมอนเตเนโกร ทีมชาติมอนเตเนโกรเป็นหนึ่งในทีมชาติใหม่ล่าสุดของโลก โดยได้เข้าร่วมเป็นสมาชิกของฟีฟ่าและยูฟ่าใน ค.ศ. 2007 หลังจากการลงมติแยกตัวเป็นเอกราชจากประเทศเซอร์เบีย
ทีมชาติมอนเตเนโกรลงเล่นนัดแรกอย่างเป็นทางการในนัดที่พบกับฮังการีในเดือนมีนาคม ค.ศ. 2007 และเข้าร่วมการแข่งขันครั้งแรกในฟุตบอลโลก 2010 รอบคัดเลือก
แหล่งข้อมูลอื่น

Football Association of Montenegro (ในภาษามอนเตเนโกร)
FIFA.com (Montenegro) (ในภาษาอังกฤษ)
UEFA.com (Montenegro) (ในภาษาอังกฤษ)
List of players (ในภาษาอังกฤษ)
Montenegro national team match reports (ในภาษาอังกฤษ)
| ด ค ก ฟุตบอลในประเทศมอนเตเนโกร |
| --- | --- |
สมาคมฟุตบอลมอนเตเนโกร
ทีมชาติ:  ชาย  U-21  U-19  U-17  หญิง 
ลีก:  เฟิสต์ลีก  เซคันด์ลีก  เทิร์ดลีก  วีเมนส์ลีก  ฟุตซอลลีก 
ถ้วย:  มอนเตเนกรินคัพ  มอนเตเนกรินรีเจียนนัลคัพ  มอนเตเนกรินคัพหญิง 
นานาชาติ:  สโมสรมอนเตเนโกรในการแข่งขันระดับทวีปยุโรป  สโมสรหญิงมอนเตเนโกรในการแข่งขันระดับทวีปยุโรป 
ยุบ:  มอนเตเนกรินฟุตบอลแชมเปียนชิป  สโมสรมอนเตเนโกรในการแข่งขันฟุตบอลยูโกสลาเวีย  มอนเตเนกรินรีพับบลิกลีก  มอนเตเนกรินรีพับบลิกคัพ 
สนาม:  รายชื่อสนามฟุตบอล 
รางวัล:  นักฟุตบอลมอนเตเนโกรแห่งปี  รางวัลวิทยุมอนเตเนโกร 
 รายชื่อสโมสรฟุตบอล  รายชื่อสนาม 
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย
ซาวัตสกีแย

| ซาวัตสกีแย |
| --- | --- |
เมือง
โบสถ์ลูเทอแรนในซาวัตสกีแย
   ตราอาร์ม
ซาวัตสกีแยที่ตั้งของซาวัตสกีแยในประเทศโปแลนด์
พิกัด: 50°36′34″N 18°28′48″E﻿ / ﻿50.60944°N 18.48000°E﻿ / 50.60944; 18.48000
ประเทศ:  โปแลนด์
จังหวัด: ออปอแล
เทศมณฑล: ซตแชลต์แซ
เทศบาล: ซาวัตสกีแย
พื้นที่
 • ทั้งหมด: 16.52 ตร.กม. (6.38 ตร.ไมล์)
ประชากร (30 มิถุนายน ค.ศ. 2019)
 • ทั้งหมด: 7,135 คน
 • ความหนาแน่น: 430 คน/ตร.กม. (1,100 คน/ตร.ไมล์)
รหัสไปรษณีย์: 47-120
เว็บไซต์: www.zawadzkie.pl
ซาวัตสกีแย (โปแลนด์: Zawadzkie, ออกเสียง: [zaˈvat​͡skʲɛ]; เยอรมัน: Zawadzki, ระหว่าง ค.ศ. 1936–1945 เรียกว่า Andreashütte) เป็นเมืองทางตอนใต้ของประเทศโปแลนด์ อยู่ในเขตจังหวัดออปอแล มีเนื้อที่ 16.52 ตารางกิโลเมตร ใน ค.ศ 2006 มีประชากร 8,331 คน ในช่วงสงครามโลกครั้งที่สอง เยอรมนีได้ยึดครองเมืองระหว่าง ค.ศ. 1936–1945
แหล่งข้อมูลอื่น

History of Zawadzkie website
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ
ซาร์ลา-ลา-กาเนดา

| ซาร์ลา-ลา-กาเนดา |
| --- | --- |
เมืองรองและเทศบาล
ภาพถ่ายทางอากาศของซาร์ลา-ลา-กาเนดา
   ตราอาร์ม
ประเทศ: ฝรั่งเศส
แคว้น: นูแวลากีแตน
จังหวัด: ดอร์ดอญ
เขต: ซาร์ลา-ลา-กาเนดา
อำเภอ: ซาร์ลา-ลา-กาเนดา
สหเทศบาล: Sarlat-Périgord Noir
การปกครอง
 • นายกเทศมนตรี (2020–2026) : Jean-Jacques de Peretti
พื้นที่1: 47.13 ตร.กม. (18.20 ตร.ไมล์)
ประชากร (มกราคม ค.ศ. 2018)2: 8,793 คน
 • ความหนาแน่น: 190 คน/ตร.กม. (480 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 24520 /24200
สูงจากระดับน้ำทะเล: 102–319 m (335–1,047 ft)  (avg. 189 m หรือ 620 ft)
เว็บไซต์: www.sarlat.fr
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
ซาร์ลา-ลา-กาเนดา (ฝรั่งเศส: Sarlat-la-Canéda; อุตซิตา: Sarlat e La Canedat) หรือเรียกสั้น ๆ ว่า ซาร์ลา เป็นเมืองในจังหวัดดอร์ดอญในแคว้นนูแวลากีแตน ประเทศฝรั่งเศส ตั้งอยู่ทางตะวันตกเฉียงใต้ของประเทศ ในอดีต ซาร์ลาและกาเนดาเคยเป็นเมืองต่างหากก่อนที่จะรวมเป็นเทศบาลเดียวกันใน ค.ศ. 1965
เมืองซาร์ลา-ลา-กาเนดาเป็นเมืองที่มีความสวยงามที่สุดเมืองหนึ่งของแคว้นนูแวลากีแตน และเป็นเมืองที่ยังคงรักษารูปทรงสถาปัตยกรรมของเมืองในยุคกลางอยู่
ซาร์ลา-ลา-กาเนดาเป็นที่ตั้งของมหาวิหารแซ็ง-ซาแซร์โดแห่งซาร์ลา
แหล่งข้อมูลอื่น

Official site
Air Photography of Sarlat La Canéda
| --- | --- |
 : สถานีย่อยประเทศฝรั่งเศส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
ซแจชอวิตแซ

| ซแจชอวิตแซ |
| --- | --- |
   ธง ตราอาร์ม
ซแจชอวิตแซ
พิกัด: 50°25′9″N 18°7′25″E﻿ / ﻿50.41917°N 18.12361°E﻿ / 50.41917; 18.12361
ประเทศ:  โปแลนด์
จังหวัด: ออปอแล
เทศมณฑล: กรัปกอวิตแซ
เทศบาล: ซแจชอวิตแซ
พื้นที่
 • ทั้งหมด: 12.35 ตร.กม. (4.77 ตร.ไมล์)
ประชากร (2007)
 • ทั้งหมด: 13,127 คน
 • ความหนาแน่น: 1,100 คน/ตร.กม. (2,800 คน/ตร.ไมล์)
เว็บไซต์: http://www.zdzieszowice.pl
ซแจชอวิตแซ (โปแลนด์: Zdzieszowice; เยอรมัน: Deschowitz) เป็นเมืองทางตะวันออกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 12.35 ตารางกิโลเมตร ในปี ค.ศ 2007 มีประชากร 13,127 คน นอกจากนี้เมืองนี้ยังเป็นศูนย์กลางทางวัฒนธรรมและเศรษฐกิจ
แหล่งข้อมูลอื่น

เว็บไซต์ทางการ
จังหวัดดอลนือชล็อนสก์

| จังหวัดดอลนือชล็อนสก์ Województwo dolnośląskie (โปแลนด์) Lower Silesian Voivodeship (อังกฤษ) |
| --- | --- |
จังหวัด
   ธง ตราอาร์ม

ประเทศ:  โปแลนด์
ศูนย์กลาง: วรอตสวัฟ
พื้นที่
 • ทั้งหมด: 19,947 ตร.กม. (7,702 ตร.ไมล์)
ประชากร
 • ทั้งหมด: 2,914,362 คน
 • ความหนาแน่น: 146 คน/ตร.กม. (380 คน/ตร.ไมล์)
ดอลนือชล็อนสก์ (โปแลนด์: Dolny Śląsk) หรือ โลเวอร์ไซลีเชีย (อังกฤษ: Lower Silesia) เป็นจังหวัดทางตะวันตกเฉียงใต้ของประเทศโปแลนด์ จังหวัดนี้มีเนื้อที่ 19,947 ตร.กม. และมีประชากรทั้งหมด 2,914,362 คน โดยมีเมืองหลักของจังหวัดคือวรอตสวัฟ
ก่อนปี ค.ศ. 1945 จังหวัดนี้เคยเป็นส่วนหนึ่งของภูมิภาคไซลีเชียในประเทศเยอรมนี และหลังจากสงครามโลกครั้งที่สอง ประเทศโปแลนด์ได้รับดินแดนทางตะวันตกส่วนพรมแดนโอเดอร์-ไนเซอกลับคืนมา ปัจจุบันพื้นที่เล็ก ๆ ของไซลีเชียยังคงอยู่ในประเทศเยอรมนี เมืองสำคัญบริเวณนี้คือ เกอร์ลิทซ์ (Görlitz) หรือซกอแชแลตส์ (Zgorzelec) ถูกแบ่งออกเป็น 2 เมือง และตั้งอยู่ในทางตะวันตกของประเทศเยอรมนีและตั้งอยู่ในทางตะวันออกของประเทศโปแลนด์
เทศมณฑล

จังหวัดดอลนือชล็อนสก์แบ่งการปกครองออกเป็น 30 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่วรอตสวัฟ เวาบ์ชึค แลกญิตซา และแยแลญากูรา และ 26 เทศมณฑลธรรมดา ดังนี้
| เทศมณฑล | ชื่อภาษาโปแลนด์ | ชื่อภาษาอังกฤษ |
| --- | --- | --- |
| เทศมณฑลกวอกุฟ | powiat głogowski | Głogów County |
| เทศมณฑลกวอตสกอ | powiat kłodzki | Kłodzko County |
| เทศมณฑลกามีแยนนากูรา | powiat kamiennogórski | Kamienna Góra County |
| เทศมณฑลกูรา | powiat górowski | Góra County |
| เทศมณฑลแจร์ชอญุฟ | powiat dzierżoniowski | Dzierżoniów County |
| เทศมณฑลชฟิดญิตซา | powiat świdnicki | Świdnica County |
| เทศมณฑลชรอดาชลอนสกา | powiat średzki | Środa Śląska County |
| เทศมณฑลซกอแชแลตส์ | powiat zgorzelecki | Zgorzelec County |
| เทศมณฑลซวอตอรือยา | powiat złotoryjski | Złotoryja County |
| เทศมณฑลซอมป์กอวิตแซชลอนสกีแย | powiat ząbkowicki | Ząbkowice Śląskie County |
| เทศมณฑลตแชบญิตซา | powiat trzebnicki | Trzebnica County |
| เทศมณฑลบอแลสวาวีแยตส์ | powiat bolesławiecki | Bolesławiec County |
| เทศมณฑลปอลกอวิตแซ | powiat polkowicki | Polkowice County |
| เทศมณฑลมีลิตช์ | powiat milicki | Milicz County |
| เทศมณฑลยาวอร์ | powiat jaworski | Jawor County |
| เทศมณฑลแยแลญากูรา | powiat jeleniogórski | Jelenia Góra County |
| เทศมณฑลลวูแวกชลอนสกีแย | powiat lwówecki | Lwówek Śląski County |
| เทศมณฑลลูบัญ | powiat lubański | Lubań County |
| เทศมณฑลลูบิน | powiat lubiński | Lubin County |
| เทศมณฑลแลกญิตซา | powiat legnicki | Legnica County |
| เทศมณฑลวรอตสวัฟ | powiat wrocławski | Wrocław County |
| เทศมณฑลวอวุฟ | powiat wołowski | Wołów County |
| เทศมณฑลเวาบ์ชึค | powiat wałbrzyski | Wałbrzych County |
| เทศมณฑลสตแชลิน | powiat strzeliński | Strzelin County |
| เทศมณฑลออแลชญิตซา | powiat oleśnicki | Oleśnica County |
| เทศมณฑลออวาวา | powiat oławski | Oława County |
แหล่งข้อมูลอื่น

Województwo Dolnośląskie เว็บไซต์อย่างเป็นทางการ
เว็บไซต์จังหวัด
51°05′N 16°24′E﻿ / ﻿51.083°N 16.400°E﻿ / 51.083; 16.400
| ด ค กจังหวัดของประเทศโปแลนด์ |
| --- | --- | --- |
|  กูยาวือ-ปอมอแช (กูยาวือ-พอเมอเรเนีย)  ชฟีแยนตือ-กชึช  ชล็อนสก์ (ไซลีเชีย)  ดอลนือชล็อนสก์ (โลเวอร์ไซลีเชีย)  ปอดลาแช (พอดลาเคีย)  ปอตการ์ปาแช (ซับคาร์เพเทีย)  ปอมอแช (พอเมอเรเนีย)  ปอมอแชซาคอดแญ (เวสต์พอเมอเรเนีย)  มาซอฟแช (แมโซเวีย)  มาวอปอลสกา (เลสเซอร์โปแลนด์)  ลูบลิน  ลูบุช  วาร์เมีย-มาซูรือ (วาร์เมีย-มาซูเรีย)  วีแยลกอปอลสกา (เกรตเตอร์โปแลนด์)  วูช  ออปอแล  |  กูยาวือ-ปอมอแช (กูยาวือ-พอเมอเรเนีย)  ชฟีแยนตือ-กชึช  ชล็อนสก์ (ไซลีเชีย)  ดอลนือชล็อนสก์ (โลเวอร์ไซลีเชีย)  ปอดลาแช (พอดลาเคีย)  ปอตการ์ปาแช (ซับคาร์เพเทีย)  ปอมอแช (พอเมอเรเนีย)  ปอมอแชซาคอดแญ (เวสต์พอเมอเรเนีย)  มาซอฟแช (แมโซเวีย)  มาวอปอลสกา (เลสเซอร์โปแลนด์)  ลูบลิน  ลูบุช  วาร์เมีย-มาซูรือ (วาร์เมีย-มาซูเรีย)  วีแยลกอปอลสกา (เกรตเตอร์โปแลนด์)  วูช  ออปอแล  |  |
วรอตสวัฟ เมืองหลักของจังหวัด
ปราสาทกชอญช์ในเวาบ์ชึค
โบสถ์แห่งสันติภาพในชฟิตญิตซา เป็นแหล่งมรดกโลกในประเทศโปแลนด์
ซิบฆัตตุลลอฮ์ โมญัดเดดี

| ซิบฆัตตุลลอฮ์ โมญัดเดดี  صبغت الله مجددی |
| --- | --- |
โมญัดเดดีเมื่อเดือนกันยายน ค.ศ. 2014

ประธานาธิบดีอัฟกานิสถาน
ดำรงตำแหน่ง 28 เมษายน ค.ศ. 1992 – 28 มิถุนายน ค.ศ. 1992
นายกรัฐมนตรี: อับดุล ซะบูร์ ฟาริด คูเฮสตานี
ก่อนหน้า: อับดุล ราฮีม ฮะเตฟ (รักษาการ)
ถัดไป: บูร์ฮานุดดีน รับบานี
 
ข้อมูลส่วนบุคคล
เกิด: 21 เมษายน พ.ศ. 2468 คาบูล เอมิเรตอัฟกานิสถาน
เสียชีวิต: 11 กุมภาพันธ์ พ.ศ. 2562 (93 ปี)
ศาสนา: อิสลาม นิกายซุนนีย์
พรรคการเมือง: แนวร่วมปลดปล่อยแห่งชาติอัฟกานิสถาน

ซิบฆัตตุลลอฮ์ โมญัดเดดี (อังกฤษ: Sibghatullah Mojaddedi; ปาทาน: صبغت الله مجددی; 21 เมษายน พ.ศ. 2468 – 11 กุมภาพันธ์ พ.ศ. 2562) เป็นนักการเมืองชาวอัฟกานิสถาน เป็นประธานาธิบดีอัฟกานิสถานระหว่างเดือนเมษายนถึงเดือนมิถุนายน ค.ศ. 1992 และเป็นผู้ร่วมก่อตั้งแนวร่วมปลดปล่อยแห่งชาติอัฟกานิสถาน (Afghan National Liberation Front) เกิดประมาณ ค.ศ. 1925–1929 ในครอบครัวนักวิชาการศาสนาที่มีชื่อในกรุงคาบูลl ตระกูลของเขาสืบทอดมาจากอะหมัด ซีร์ฮินดี (Ahmad Sirhindi) นักวิชาการศาสนาอิสลามลัทธิศูฟีสมัยศตวรรษที่ 16 โมญัดเดดีเรียนวิชากฎหมายอิสลามและนิติศาสตร์ที่มหาวิทยาลัยอัลอัซฮัร (Al-Azhar University) ที่กรุงไคโร ประเทศอียิปต์ ก่อนจะกลับมาอัฟกานิสถานในปี ค.ศ. 1952 เพื่อสอนหนังสือที่โรงเรียนมัธยมและมหาวิทยาลัยคาบูล แต่ในปี ค.ศ. 1959 โมญัดเดดีถูกจับในข้อหาสมรู้ร่วมคิดวางแผนต่อต้านนิกิตา ครุสชอฟ ประธานสภารัฐมนตรีแห่งสหภาพโซเวียตในขณะนั้น เขาถูกคุมขังจนถึงปี ค.ศ. 1964
หลังรัฐบาลคอมมิวนิสต์ล่มสลายในปี ค.ศ. 1992 โมญัดเดดีได้รับเลือกให้ดำรงตำแหน่งประธานาธิบดีแห่งอัฟกานิสถาน เขาดำรงตำแหน่งอยู่ 2-3 เดือนก่อนจะส่งมอบอำนาจต่อให้บูร์ฮานุดดีน รับบานี ในช่วงที่กลุ่มตอลิบานปกครองอัฟกานิสถาน โมญัดเดดีได้ลี้ภัยอยู่ในหลายประเทศเช่น เดนมาร์ก ปากีสถาน จนถึงปี ค.ศ. 2001 เขากลับมาอัฟกานิสถานอีกครั้งเพื่อดำรงตำแหน่งประธานสภาโลยาจีร์กา (Loya Jirga) ปี ค.ศ. 2005 เขาดำรงตำแหน่งประธานสภาสูงอัฟกานิสถานหรือเมชราโน จีร์กา (Meshrano Jirga) และได้รับเลือกอีกครั้งในปี ค.ศ. 2011
วันที่ 12 มีนาคม ค.ศ. 2006 มือระเบิดฆ่าตัวตายคนหนึ่งพยายามจะลอบสังหารโมญัดเดดี ทำให้มีผู้เสียชีวิต 4 ราย โมญัดเดดีได้รับบาดเจ็บเล็กน้อยที่มือและใบหน้า
วันที่ 26 สิงหาคม ค.ศ. 2015 โมญัดเดดีประกาศตั้งพรรคการเมืองใหม่ชื่อ "พรรคสภาญิฮาดและการเมืองแห่งชาติ" (The Council of Jihad and National Political Parties)
มีการรายงานว่าโมญัดเดดีเสียชีวิตในวันที่ 9 กุมภาพันธ์ ค.ศ. 2016 แต่ต่อมามีรายงานว่าโมญัดเดดียังมีชีวิตอยู่และเข้าร่วมงานฉลองครบรอบ 27 ปี การถอนทัพของโซเวียตในสงครามโซเวียตในอัฟกานิสถาน เมื่อวันที่ 15 กุมภาพันธ์ ค.ศ. 2016
วันที่ 11 กุมภาพันธ์ ค.ศ. 2019 มีรายงานว่าซิบฆัตตุลลอฮ์ โมญัดเดดีเสียชีวิตด้วยวัย 93 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซิบฆัตตุลลอฮ์ โมญัดเดดี
| ด ค กประมุขแห่งรัฐอัฟกานิสถาน (ตั้งแต่ ค> ศ. 1973) |
| --- | --- |
 สาธารณรัฐดาวูด (ประธานาธิบดี):  โมฮัมเหม็ด ดาวูด ข่าน 
 สาธารณรัฐประชาธิปไตย (ประธาน):  นูร์ มูฮัมหมัด ตะรากี  ฮะฟีซอลลาห์ อะมีน  บาบรัค คาร์มาล  ฮาญี โมฮัมหมัด ชัมคานี*  โมฮัมหมัด นาญิบุลลอฮ์  อับดุล ราฮิม ฮาติฟ* 
 รัฐอิสลาม (ประธานาธิบดี):  ซิบฆัตตุลลอฮ์ โมญัดเดดี*  บูร์ฮานุดดีน รับบานี  แฮมิด คาร์ไซ* 
 เอมิเรตอิสลาม (ผู้นำสูงสุด):  มุฮัมมัด อุมัร 
 รัฐอิสลามเปลี่ยนผ่าน (ประธานาธิบดี):  แฮมิด คาร์ไซ 
 สาธารณรัฐอิสลาม (ประธานาธิบดี):  แฮมิด คาร์ไซ  อัชราฟ ฆานี 
 เอมิเรตอิสลาม (ผู้นำสูงสุด):  ฮิบะตุลลอฮ์ อะคูนซาดะฮ์ 
 * รักษาการ
จังหวัดโอตซาลป์

| จังหวัดโอตซาลป์ Département des Hautes-Alpes (ฝรั่งเศส) |
| --- | --- |
จังหวัด
 จากบนลงล่าง ซ้ายไปขวา: มาซิฟเดแซร์ส, อาคารศาลากลางจังหวัดที่กัป, บาร์เดเซแคร็ง, ทะเลสาบแซร์-ปงซง และน้ำตกที่วาเลเดอลากลาเร
   ธง ตราอาร์ม
ที่ตั้งของจังหวัดโอตซาลป์ในประเทศฝรั่งเศส
พิกัด: 44°40′N 6°20′E﻿ / ﻿44.667°N 6.333°E﻿ / 44.667; 6.333
ประเทศ:  ฝรั่งเศส
แคว้น: พรอว็องซาลป์-โกตดาซูร์
เมืองหลัก: กัป
เมืองรอง: บรีย็องซง
การปกครอง
 • ประธานสภาจังหวัด: ฌ็อง-มารี แบร์นาร์ (แอลแอร์)
พื้นที่
 • ทั้งหมด: 5,549 ตร.กม. (2,142 ตร.ไมล์)
ความสูง: 1,665 เมตร (5,463 ฟุต)
ความสูงจุดสูงสุด: 4,101 เมตร (13,455 ฟุต)
ความสูงจุดต่ำสุด: 470 เมตร (1,540 ฟุต)
ประชากร (มกราคม ค.ศ. 2018)
 • ทั้งหมด: 140,698 คน
 • อันดับ: อันดับที่ 100
 • ความหนาแน่น: 25 คน/ตร.กม. (66 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
หมายเลขจังหวัด: 05
เขต: 2
อำเภอ: 15
เทศบาล: 162
เว็บไซต์: www.hautes-alpes.fr
โอตซาลป์ (ฝรั่งเศส: Hautes-Alpes, ออกเสียง: [ot.z‿alp] ( ฟังเสียง); อุตซิตา: Auts Aups, ออกเสียง: [awts awps]) เป็นจังหวัดในแคว้นพรอว็องซาลป์-โกตดาซูร์ ประเทศฝรั่งเศส ชื่อจังหวัดโอตซาลป์ตั้งตามชื่อเทือกเขาแอลป์ ตัวจังหวัดตั้งอยู่ทางตะวันออกเฉียงใต้ของฝรั่งเศส ใน ค.ศ. 2019 จังหวัดนี้มีประชากร 141,220 คน
ประวัติ

โอตซาลป์ เป็นหนึ่งใน 83 จังหวัดเดิมที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 ที่ประกอบด้วยบริเวณทางตะวันออกเฉียงใต้ของอดีตจังหวัดโดฟีเน (Dauphiné) และบริเวณทางตอนเหนือของพรอว็องส์
ประชากร

พัฒนาการของจำนวนประชากรตั้งแต่ ค.ศ. 1791:
ดูเพิ่ม

แคว้นพรอว็องซาลป์-โกตดาซูร์
หน่วยการบริหารของประเทศฝรั่งเศส
แหล่งข้อมูลอื่น

Hautes-Alpes ที่เว็บไซต์ Curlie
(ในภาษาฝรั่งเศส) เว็บไซต์จังหวัด
(ในภาษาฝรั่งเศส) เว็บไซต์สภาจังหวัด
(ในภาษาฝรั่งเศส) Tourist office Website
| ด ค กจังหวัดของประเทศฝรั่งเศส |
| --- | --- |
แผ่นดินแม่:  01 แอ็ง  02 แอน  03 อาลีเย  04 อาลป์-เดอ-โอต-พรอว็องส์  05 โอตซาลป์  06 อาลป์-มารีตีม  07 อาร์แด็ช  08 อาร์แดน  09 อาเรียฌ  10 โอบ  11 โอด  12 อาแวรง  13 บุช-ดูว์-โรน  14 กาลวาโดส  15 ก็องตาล  16 ชาร็องต์  17 ชาร็องต์-มารีตีม  18 แชร์  19 กอแรซ  2A กอร์ส-ดูว์-ซูด  2B โอต-กอร์ส  21 โกต-ดอร์  22 โกต-ดาร์มอร์  23 เคริซ  24 ดอร์ดอญ  25 ดู  26 โดรม  27 เออร์  28 เออเรลัวร์  29 ฟีนิสแตร์  30 การ์  31 โอต-การอน  32 แฌร์  33 ฌีรงด์  34 เอโร  35 อีเลวีแลน  36 แอ็งดร์  37 แอ็งเดรลัวร์  38 อีแซร์  39 ฌูว์รา  40 ล็องด์  41 ลัวเรแชร์  42 ลัวร์  43 โอต-ลัวร์  44 ลัวรัตล็องติก  45 ลัวแร  46 ล็อต  47 ลอเตการอน  48 ลอแซร์  49 แมเนลัวร์  50 ม็องช์  51 มาร์น  52 โอต-มาร์น  53 มาแยน  54 เมอร์เตมอแซล  55 เมิซ  56 มอร์บีอ็อง  57 มอแซล  58 เนียฟวร์  59 นอร์  60 อวซ  61 ออร์น  62 ปาดกาแล  63 ปุย-เดอ-โดม  64 ปีเรเน-อัตล็องติก  65 โอต-ปีเรเน  66 ปีเรเน-ออรีย็องตาล  67 บา-แร็ง  68 โอ-แร็ง  69 โรน  70 โอต-โซน  71 โซเนลัวร์  72 ซาร์ต  73 ซาวัว  74 โอต-ซาวัว  75 ปารีส  76 แซน-มารีตีม  77 แซเนมาร์น  78 อีฟว์ลีน  79 เดอ-แซฟวร์  80 ซอม  81 ตาร์น  82 ตาร์เนการอน  83 วาร์  84 โวกลูซ  85 ว็องเด  86 เวียน  87 โอต-เวียน  88 โวฌ  89 อียอน  90 แตรีตัวร์เดอแบลฟอร์  91 เอซอน  92 โอดแซน  93 แซน-แซ็ง-เดอนี  94 วาล-เดอ-มาร์น  95 วาล-ดวซ 
โพ้นทะเล:  971 กัวเดอลุป  972 มาร์ตีนิก  973 เฟรนช์เกียนา  974 เรอูว์นียง  976 มายอต 
 หน่วยการบริหารของประเทศฝรั่งเศส แคว้น จังหวัด เมือง เมืองแบ่งตามจังหวัด 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ 
อื่น ๆ:  IdRef
ดอบรา (เทศมณฑลวอแบส)

| ดอบรา |
| --- | --- |
   ตราอาร์ม
ดอบรา
พิกัด: 53°35′0″N 15°18′20″E﻿ / ﻿53.58333°N 15.30556°E﻿ / 53.58333; 15.30556
ประเทศ:  โปแลนด์
จังหวัด: ปอมอแชซาคอดแญ
เทศมณฑล: วอแบส
เทศบาล: ดอบรา
พื้นที่
 • ทั้งหมด: 2.32 ตร.กม. (0.90 ตร.ไมล์)
ประชากร (2006)
 • ทั้งหมด: 2,028 คน
 • ความหนาแน่น: 870 คน/ตร.กม. (2,300 คน/ตร.ไมล์)
เว็บไซต์: http://www.dobragmina.pl
ดอบรา (โปแลนด์: Dobra; เยอรมัน: Daber) เป็นเมืองทางตะวันตกเฉียงเหนือของประเทศโปแลนด์ อยู่ในเขตจังหวัดปอมอแชซาคอดแญ ห่างจากเมืองหลักชแชชินประมาณ 60 กิโลเมตร มีเนื้อที่ 2.32 ตารางกิโลเมตร ในปี ค.ศ 2006 มีประชากร 2,028 คน
ก่อนปี ค.ศ. 1945 เมืองเป็นส่วนหนึ่งของประเทศเยอรมนี หลังจากสงครามโลกครั้งที่สอง ประชากรชาวเยอรมันได้ถูกขับไล่ออกจากเมือง
แหล่งข้อมูลอื่น

เว็บไซต์ทางการ
53°35′00″N 15°18′20″E﻿ / ﻿53.58333°N 15.30556°E﻿ / 53.58333; 15.30556
ดอบรา (เทศมณฑลตูแร็ก)

| ดอบรา |
| --- | --- |
   ตราอาร์ม
ดอบรา
พิกัด: 51°54′N 18°36′E﻿ / ﻿51.900°N 18.600°E﻿ / 51.900; 18.600
ประเทศ:  โปแลนด์
จังหวัด: วีแยลกอปอลสกา
เทศมณฑล: ตูแร็ก
เทศบาล: ดอบรา
พื้นที่
 • ทั้งหมด: 1.84 ตร.กม. (0.71 ตร.ไมล์)
ประชากร (2006)
 • ทั้งหมด: 1,511 คน
 • ความหนาแน่น: 820 คน/ตร.กม. (2,100 คน/ตร.ไมล์)
เว็บไซต์: http://www.dobra24.pl
ดอบรา (โปแลนด์: Dobra) เป็นเมืองทางตอนกลางของประเทศโปแลนด์ อยู่ในเขตจังหวัดวีแยลกอปอลสกา ห่างจากเมืองหลักพอซนานประมาณ 130 กิโลเมตร มีเนื้อที่ 1.84 ตารางกิโลเมตร ในปี ค.ศ 2006 มีประชากร 1,511 คน ในช่วงสงครามโลกครั้งที่สอง นาซีเยอรมนีได้เข้ายึดครองเมืองระหว่างเดือนกันยายน ค.ศ. 1939 – วันที่ 21 มกราคม ค.ศ. 1944
แหล่งข้อมูลอื่น

เว็บไซต์ทางการ
51°54′50″N 18°36′50″E﻿ / ﻿51.91389°N 18.61389°E﻿ / 51.91389; 18.61389
จุนทกัมมารบุตร

| จุนทกัมมารบุตร |
| --- | --- |
จิตรกรรมไทยรูปจุนทะกำลังถวาย "สูกรมัททวะ" แก่พระพุทธเจ้า ซึ่งในภาพตีความว่าเป็นเนื้อหมูอ่อน
ข้อมูลทั่วไป
อาจารย์: พระโคตมพุทธเจ้า
ฐานะเดิม
ชาวเมือง: ปาวา แคว้นมัลละ
 ส่วนหนึ่งของสารานุกรมพระพุทธศาสนา
จุนทกัมมารบุตร (บาลี: Cunda Kammāraputta จุนท กมฺมารปุตฺต) หรือ จุนทะบุตรของนายช่างทอง เป็นช่างทองผู้ถวายพระกระยาหารมื้อสุดท้ายแก่พระสัมมาสัมพุทธเจ้า ศาสดาของศาสนาพุทธ เมื่อคราวเสด็จเยี่ยมสวมอัมพวันของเขาที่เมืองปาวา หลังเสวยพระกระยาหารของจุนทะไปแล้ว พระพุทธเจ้ามีพระอาการประชวรบิดอย่างรุนแรง ซึ่งอาจเกิดจากภาวะลำไส้เน่าอักเสบ (Clostridial necrotizing enteritis) หลังจากเสวยพระกระยาหารที่มีโปรตีนสูง ถึงกระนั้นจุนทะยังเป็นที่เคารพนับถือจากพระสงฆ์นิกายเถรวาทอย่างสูง
ก่อนพระสัมมาสัมพุทธเจ้าจะเสด็จดับขันธปรินิพพาน พระองค์ตรัสบอกพระอานนท์ให้ไปเยี่ยมจุนทะเพื่อแจ้งข่าวว่า อาหารของจุนทะไม่เกี่ยวข้องกับพระอาการประชวรของพุทธองค์ จุนทะไม่ต้องตำหนิตนเองหรือสำนึกผิด ตรงกันข้าม การถวายพระกระยาหารมื้อสุดท้ายแก่พระพุทธเจ้าก็เป็นบุญเท่ากับถวายอาหารมื้อแรกเมื่อพุทธองค์ตรัสรู้ของนางสุชาดา ถือว่าได้อานิสงส์สูงยิ่งนัก
ประวัติ > ขอเป็นพุทธสาวก

จุนทะเป็นบุตรของนายช่างทองในเมืองปาวา แคว้นมัลละ ซึ่งในขณะนั้นเมืองดังกล่าวเป็นศูนย์กลางของศาสนาเชน ใน จุนทสูตร พระพุทธเจ้าได้เสด็จไปยังเมืองปาวา โดยประทับที่สวนอัมพวันหรือป่ามะม่วงของจุนทกัมมารบุตร จุนทกัมมารบุตรจึงรีบไปเข้าเฝ้าพระพุทธเจ้า เบื้องต้น จุนทกัมมารบุตรชอบใจพราหมณ์ชาวปัจฉาภูมิ ผู้ถือน้ำเต้า สวมพวงมาลัยสาหร่าย และบำเรอไฟลงน้ำเป็นวัตร ด้วยสำคัญว่าเป็นผู้ดำรงความสะอาด จากนั้นพระพุทธเจ้าได้อธิบายถึงความแตกต่างกันระหว่างพิธีกรรมทำให้บริสุทธิ์ของพราหมณ์เหล่านี้กับการทำให้บริสุทธิ์ในวินัยของอริยสงฆ์ จนจุนทะซึ้งในรสพระธรรม แล้วขอเป็นสาวกของพระสัมมาสัมพุทธเจ้า จากนั้นจุนทะได้ขอถวายภัตตาหารแก่พุทธองค์ในวันรุ่งขึ้น โดยกล่าวว่า "ข้าแต่พระองค์ผู้เจริญ ขอพระผู้มีพระภาคพร้อมด้วยภิกษุสงฆ์โปรดรับภัตตาหารของข้าพระองค์ในวันพรุ่งนี้เถิด พระพุทธเจ้าข้า" พระพุทธเจ้าทรงรับกิจนิมนต์โดยดุษณียภาพ
เชิงอรรถ

↑  
คำที่ใช้ระบุว่า "โลหิตปกฺขนฺทิกา" แปลว่า ถ่ายเหลวออกเป็นเลือด
↑  
ในคำนำ มัชฌิมนิกายฉบับแปลภาษาเยอรมัน ของ เค. อี. นิวมันน์ (K.E. Neumann) ระบุว่า มีสมุนไพรหลายชนิดที่มีชื่อขึ้นต้นด้วยคำว่า สูกระ (sūkara) โดยอ้างอิงมาจากคัมภีร์ "ราชนิฆัณฏุ" ซึ่งเป็นคัมภีร์พืชสมุนไพรของอินเดีย
จุนทสถูป สถานที่พระพุทธเจ้าเสวยพระกระยาหารมื้อสุดท้าย
พระพุทธเจ้าเมื่อกำลังประทานปัจฉิมโอวาทแก่พระอรหันต์ ก่อนดับขันธปรินิพพานที่กุสินารา
ดอบรอแจญ

| ดอบรอแจญ |
| --- | --- |
   ตราอาร์ม
ดอบรอแจญ
พิกัด: 50°43′40″N 18°26′40″E﻿ / ﻿50.72778°N 18.44444°E﻿ / 50.72778; 18.44444
ประเทศ:  โปแลนด์
จังหวัด: ออปอแล
เทศมณฑล: ออแลสนอ
เทศบาล: ดอบรอแจญ
พื้นที่
 • ทั้งหมด: 19.46 ตร.กม. (7.51 ตร.ไมล์)
ประชากร (2006)
 • ทั้งหมด: 4,168 คน
 • ความหนาแน่น: 210 คน/ตร.กม. (550 คน/ตร.ไมล์)
เว็บไซต์: http://www.dobrodzien.pl
ดอบรอแจญ (โปแลนด์: Dobrodzień; เยอรมัน: Guttentag) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 19.46 ตารางกิโลเมตร ในปี ค.ศ 2006 มีประชากร 4,168 คน ในช่วงสงครามโลกครั้งที่สอง นาซีเยอรมนีได้เข้ามาประกอบอาชีพในเมืองนี้
เมืองได้เป็นส่วนหนึ่งของจักรวรรดิฮาพส์บวร์คจนกระทั่งในปี ค.ศ. 1742 เมื่อสงครามไซลีเชียครั้งที่ 1 เมืองได้ถูกราชอาณาจักรปรัสเซียยึดครองตามสนธิสัญญาเบร็สเลา และเมืองได้กลายเป็นส่วนหนึ่งของจักรวรรดิเยอรมันในปี ค.ศ. 1871
แหล่งข้อมูลอื่น

Official site (โปแลนด์)
Jewish Community in Dobrodzień on Virtual Shtetl
50°44′N 18°27′E﻿ / ﻿50.733°N 18.450°E﻿ / 50.733; 18.450
ซับโลน ซีมินตอฟ

| ซับโลน ซีมินตอฟ |
| --- | --- |
زابلون سیمینتوف
ซีมินตอฟในเดือนมีนาคม ค.ศ. 2005
เกิด: ค.ศ. 1959 (อายุ 64–65 ปี) เฮราต, ราชอาณาจักรอัฟกานิสถาน
สัญชาติ: อัฟกัน
มีชื่อเสียงจาก: เป็นชาวยิวคนสุดท้ายในประเทศอัฟกานิสถาน
บุตร: 2
ซับโลน ซีมินตอฟ (ฮีบรู: זבולון סימן-טוב
‎, ดารี/ปาทาน: زابلون سیمینتوف; เกิดใน ค.ศ. 1959) เป็นพ่อค้าพรมและเจ้าของร้านอาหารชาวอัฟกันที่เชื่อว่าเป็นชาวยิวคนสุดท้ายที่อยู่ในประเทศอัฟกานิสถาน และเป็นผู้ดูแลธรรมศาลาแห่งเดียวที่คาบูล ในวันที่ 7 กันยายน ค.ศ. 2021 เขาเดินทางออกจากอัฟกานิสถาน ด้วยความช่วยเหลือจากบริษัทความปลอดภัยส่วนตัวของนักธุรกิจชาวอิสราเอล-อเมริกัน โมตี คาฮานา
ประวัติ

ก่อนย้ายไปที่คาบูล ซีมินตอฟเกิดและเติบโตในเมืองเฮราตฝั่งตะวันตก บ้านของเขาเสียหายในช่วงสงครามกลางเมือง (ทำให้ชาวยิวเกือบทั้งหมดออกจากประเทศ) บังคับให้เขาย้ายไปที่ธรรมศาลา เขาเคยอยู่ที่เติร์กเมนิสถานแล้วกลับไปที่คาบูลใน ค.ศ. 1998 ในช่วงสมัยของตอลิบาน เขาถูกพวกตอลิบานกักขังและทุบตีหลายครั้ง ซีมินตอฟอาศัยอยู่ในธรรมศาลาคู่กับอิสฮาก (ไอแซก) เลวิน ที่เสียชีวิตในวันที่ 26 มกราคม ค.ศ. 2005 อายุประมาณ 80 ปี เรื่องราวของซีมินตอฟกับเลวินเป็นพื้นฐานของละครอังกฤษ หลังเลวินเสียชีวิต ซีมินตอฟกล่าวว่าเขาไม่เสียใจและจะไม่คิดถึงเขา ซีมินตอฟอาศัยอยู่ในห้องเล็กในธรรมศาลาที่ Flower Street ในคาบูลและได้เงินบริจาคจากกลุ่มชาวยิวต่างประเทศและมุสลิมท้องที่ที่เห็นใจ ภรรยาและลูกสาวสองคนอาศัยอยู่ในประเทศอิสราเอล เมื่อมีคนถามในระหว่างสัมภาษณ์ว่าเขาจะย้ายไปที่อิสราเอลไหม ซีมินตอฟตอบโต้ว่า "ไปอิสราเอล? ผมจะทำงานอะไรที่นั่น? ทำไมต้องออกไปจากที่นี่?" ในวิดีโอการสัมภาษณ์โดย อัลจาซีรา เมื่อวันที่ 17 กันยายน ค.ศ. 2007 ซีมินตอฟแนะนำว่าเขาอาจสนใจที่จะย้ายไปที่อิสราเอลเพื่ออยู่ร่วมกับลูกสาวทั้งสองคน
ซีมินตอฟได้กล่าวว่า: "ผมไม่อยากให้ประเพณีของชาวยิวถูกลบไป พ่อผมเป็นรับบี ปู่ผมก็เป็นรับบี พวกเราคือครอบครัวศาสนาที่ใหญ่..." อย่างไรก็ตาม เขาสวม กิปปะฮ์ ในที่ส่วนตัวและไม่ค่อยให้ผู้ชมเยี่ยมชมธรรมศาลาที่เขาเรียกว่าบ้าน ในการสัมภาษณ์เมื่อ ค.ศ. 2019 ซีมินตอฟกล่าวว่า "ผมไม่พูดภาษาฮีบรู ผมเป็นชาวอัฟกัน" เขาอ้างว่ารู้จักกับประธานาธิบดีอัชราฟ ฆานีเป็นการส่วนตัวด้วย
แหล่งข้อมูลอื่น

History of Afghan Jews
The Virtual Jewish Tour: Afghanistan
ตองอู

| ตองอู |
| --- | --- |
เมือง
ตองอูที่ตั้งเมืองตองอูในประเทศพม่า
พิกัด: 18°56′N 96°26′E﻿ / ﻿18.933°N 96.433°E﻿ / 18.933; 96.433
ประเทศ:  พม่า
เขต:  ภาคพะโค
จังหวัด: ตองอู
อำเภอ: ตองอู
ประชากร (ค.ศ. 2014)
 • เขตเมือง: 108,569 คน
 • ชาติพันธุ์: พม่า, กะเหรี่ยง
 • ศาสนา: พุทธนิกายเถรวาท, คริสต์
เขตเวลา: UTC+6:30 (เวลามาตรฐานพม่า)
ตองอู (พม่า: တောင်ငူ, ออกเสียง: [tàʊ̯ɰ̃.ŋù] เต่างฺหงู่; คำแปล: เมืองในขุนเขา) หรือ เกตุมะดี (พม่า: ကေတုမဒီ; บาลี: Ketumadi เกตุมดี) เป็นเมืองในภาคพะโค (หงสาวดี) ประเทศพม่า อยู่ห่างจากย่างกุ้งไปทางเหนือ 220 กิโลเมตร ตั้งอยู่ริมฝั่งแม่น้ำสะโตง เป็นเมืองหลวงของราชอาณาจักรอิสระตั้งแต่คริสต์ศตวรรษที่ 14–16 ในสงครามโลกครั้งที่สอง ญี่ปุ่นเข้ายึดครองระหว่างปี ค.ศ. 1942–1945
ในประวัติศาสตร์ ตองอูถือเป็นเมืองที่เป็นจุดเริ่มต้นของประวัติศาสตร์พม่าในอาณาจักรที่ 2 คือ อาณาจักรตองอู ด้วยเป็นเมืองแรกที่พระเจ้าเมงจีโย ปฐมกษัตริย์ของราชวงศ์ตองอูได้สถาปนาขึ้นเป็นเมืองหลวงเมื่อวันที่ 16 ตุลาคม ตรงกับคืนเดือนเพ็ญ ค.ศ. 1510 (ข้อมูลอย่างเป็นทางการบันทึกไว้ว่าตรงกับวันที่ 21 พฤศจิกายน) ก่อนที่ในรัชกาลถัดมาคือพระเจ้าตะเบ็งชะเวตี้ซึ่งเป็นราชบุตร และพระเจ้าบุเรงนอง จะได้ขยายอาณาจักรลงใต้สู่หงสาวดี อันเคยเป็นเมืองหลวงเก่าของชาวมอญมาก่อน
ในปี ค.ศ. 2010 ทางรัฐบาลทหารพม่าได้เฉลิมฉลองการครบรอบ 500 ปี การสถาปนาเมืองตองอูอย่างเป็นทางการ